Diari Oficial de la Generalitat Valenciana


Sumari del DOGV 6076, del 11-08-2009 (2009/9435)

RESOLUCIÓ de 3 d'agost de 2009, de la consellera de Turisme, com a presidenta de l'Agència Valenciana del Turisme, per la qual es modifiquen alguns extrems del programa 5 de la Resolució de 12 de desembre de 2008 per la qual es convoquen les ajudes de l'Agència Valenciana del Turisme, dirigides a les entitats locals de la comunitat valenciana per a l'any 2009, així com la Resolució de 5 de febrer de 2009 per la qual es publiquen les línies pressupostàries i els imports globals màxims de les convocatòries d'ajudes per al 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6076

Data del DOGV
:   11-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9435


Data del document
:   03-08-2009

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * administració local
    * turisme rural
    * regió turística
    * suport econòmic
    * ajuda pública
    * infraestructura turística

RESOLUCIÓ de 3 d'agost de 2009, de la consellera de Turisme, com a presidenta de l'Agència Valenciana del Turisme, per la qual es modifiquen alguns extrems del programa 5 de la Resolució de 12 de desembre de 2008 per la qual es convoquen les ajudes de l'Agència Valenciana del Turisme, dirigides a les entitats locals de la comunitat valenciana per a l'any 2009, així com la Resolució de 5 de febrer de 2009 per la qual es publiquen les línies pressupostàries i els imports globals màxims de les convocatòries d'ajudes per al 2009. [2009/9435]  
Davant de la persistència i profunditat de l'actual crisi econòmica, el Consell ha posat en marxa una sèrie de mesures destinades a estimular l'economia i a millorar els nivells d'equipament i infraestructures productives del territori valencià.  
En esta línia, per mitjà del Decret Llei 1/2009 de 20 de febrer, el Consell ha constituït i dotat tres plans especials de suport (Pla Confiança). Entre els quals figura el Pla Especial de Suport als Sectors Productius, un dels eixos programàtics del qual és el manteniment del lideratge turístic.  
En este sentit, les entitats locals de la Comunitat realitzen des de fa anys esforços dirigits a posar en valor turístic recursos de diversa índole, entre ells l'adequació i posada en valor en els municipis d'interior menuts dels seus recursos amb projectes d'inversió consistents en senyalització turística, direccional o de situació, la interpretació d'estos recursos a fi d'explicar i donar a conéixer el patrimoni amb una projecció turística i, també, l'adequació de les condicions del seu ús per a les persones discapacitades.   
Davant de l'actual situació de crisi econòmica i les perspectives que es crearen amb la posada en marxa d'este Pla Especial de Suport als Sectors Productius, s'ha posat de relleu la necessitat de modificar certs aspectes de l'esmentada Resolució de 12 de desembre de 2008, per la qual es convocaven les ajudes de l'Agència Valenciana del Turisme dirigides a les entitats locals de la Comunitat Valenciana per a l'any 2009, en el sentit de millorar les condicions de suport a les corporacions locals que hagen sol·licitat l'adequació de recursos turístics en els municipis d'interior menuts i augmentar el percentatge de l'ajuda prevista, així com augmentar, també, el límit màxim de la quantitat d'ajuda concedida.  
Així, doncs, en virtut del Decret 123/2007, de 27 de juliol, del Consell de la Generalitat pel qual s'aprova el Reglament Orgànic i Funcional de la Conselleria de Turisme, i ateses les facultats que em conferix l'article 35 de la Llei 5/1983; d'acord, igualment, amb les competències assignades pel Decret 209/2004, de 8 d'octubre del Consell de la Generalitat, pel qual s'aprova el Reglament de l'Agència Valenciana del Turisme; l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i concessió d'ajudes per la Conselleria de Turisme i per l'Agència Valenciana del Turisme, i d'acord també amb el que establix el Decret Legislatiu de 26 de juliol de 1991, pel qual s'aprova del Text Refós de la Llei d'Hisenda Pública de la Generalitat Valenciana, la Llei 38/2003, de 17 de novembre, General de Subvencions i el Decret 9/2000, de 25 de gener, del Consell, sobre la concessió d'ajudes en matèria de turisme, resolc:  
Article 1  
Modificar el punt 5é de l'apartat anomenat Costos subvencionables i intensitat de les ajudes del programa 5, Adequació de Recursos Turístics en els Municipis d'Interior Menuts, de la Resolució de 12 de desembre de 2008, de la consellera de Turisme, el qual queda de la manera següent:  
«5. La quantia de la subvenció consistirà en un percentatge de fins al 100% del cost subvencionable. L'import màxim de la subvenció no podrà superar els 40.000 euros».  
Article 2   
D'acord amb el que disposa l'apartat segon de la resolució de 5 de febrer de 2009, de la consellera de Turisme, per la qual es publiquen les línies pressupostàries i els imports globals màxims de les convocatòries d'ajudes per al 2009, incrementar la dotació pressupostària del programa 5, Adequació de recursos en els municipis d'interior menuts, en la quantitat de 420.000 euros amb càrrec al capítol VII del Programa 54, subprograma 548 «Pla de Suport als Sectors Productius. Adequació de recursos turístics d'interior. Subvencions» dels Pressupostos de la Generalitat per al 2009, amb destinació a l'Agència Valenciana del Turisme.  
Article 3  
Les modificacions introduïdes a través de la present Resolució són compatibles amb la normativa europea d'ajudes públiques i, per tant, amb el mercat comú europeu, atés que no estan subjectes al que disposa l'article 87, apartat 1 del Tractat Constitutiu de la Comunitat Europea, per no reunir tots els requisits acumulatius exigits pel dit article, en tractar-se de modificacions d'un programa d'ajudes destinat a entitats locals i no a empreses oferents de béns o servicis en el mercat.   
Així mateix, en compliment amb el que disposa l'article 3.4 del Decret del Consell 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, esta resolució ha sigut objecte d'informe previ a la Direcció General d'Economia de la Conselleria d'Economia, Hisenda i Ocupació, justificant la no subjecció de la resolució a la Política de la Competència de la Unió Europea.   
DISPOSICIONS FINALS  
Primer  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
Segon  
Contra la present resolució, que posa fi a la via administrativa, podrà interposar-se recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la seua publicació, previ requeriment, si fa el cas, tal com disposen els articles 44 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.   
València, 3 d'agost de 2009.- La consellera de Turisme i presidenta de l'Agència Valenciana del Turisme: Angélica Such Ronda.